A várpalotai
Krúdy Gyula Városi könyvtár pályázata

a Széchenyi Terv
Információs Társadalom- és Gazdaságfejlesztési Programja
keretében meghirdetett

az információs társadalom megvalósításában közreműködő
közművelődési könyvtárak számára kiírt

(SZT-IS-2) jelű pályázatra

(részletek)

Tartalomjegyzék

Pályázati adatlap (1)	1
Pályázati adatlap (2)	2
Az elektronikus regisztrációs számot tartalmazó pályázati adatlap (1)	3
Az elektronikus regisztrációs számot tartalmazó pályázati adatlap (2)	4
Tartalomjegyzék	5
Nyilatkozat (1)	6
A fenntartó nyilatkozata a pályázati támogatásról és
az internet előfizetés további egy éves vállalásáról (Nyilatkozat 2)	7
A pályamű
A Krúdy Gyula Városi Könyvtár pályázata a Széchenyi Terv
Információs Társadalom- és Gazdaságfejlesztési Programja
keretében meghirdetett „az információs társadalom megvalósításában
közreműködő közművelődési könyvtárak számára” kiírt SZT-IS-2 jelű pályázatra	8
A pályázatban részt vevő személyek szakmai önéletrajza (1)	10
A pályázatban részt vevő személyek szakmai önéletrajza (2)	11
A pályázatban vállalt beruházás és tanfolyamok ütem- és költségterve	12
A várpalotai Krúdy Gyula Városi Könyvtár infrastruktúrájának bemutatása	13
1. sz. melléklet
Az olvasók számára megrendezendő kezdő szintű tanfolyam tervezett tematikája 	14
Az olvasók számára megrendezendő haladó szintű tanfolyam tervezett tematikája	15
2. sz. melléklet
A Krúdy Gyula Városi Könyvtár helyi hálózatában működő számítógépek	16
3. sz. melléklet
Albacomp Számítástechnikai Rt. helyszíni felmérése és árajánlata
helyi hálózat korszerűsítésére	18

A Krúdy Gyula Városi könyvtár pályázata
a Széchenyi Terv Információs Társadalom- és Gazdaságfejlesztési Programja
keretében meghirdetett
az információs társadalom megvalósításában közreműködő
közművelődési könyvtárak számára
(SZT-IS-2)

A Krúdy Gyula Városi Könyvtár Várpalota város legnagyobb közkönyvtára, olvasóinak száma a 2000. évben 2935 fő volt, a látogatók száma: 31483 fő. (Közművelődési könyvtárként még egy kisebb gyűjtemény működik Inota városrészben (a Faluházban), melyet több éves zárva tartás után jelenleg a Kulturális és Humán Szolgáltató Intézet tart fenn.)

Könyvtárunk örömmel csatlakozik a Széchenyi Terv jelen pályázata keretében meghirdetett célokhoz, mert rendkívül fontosnak tartjuk a helyi közművelődési könyvtárak szerepét a településükön élő lakosság információ-ellátásának biztosításában, valamint azt, hogy a modern információtechnológia által közvetített tudásanyag, közérdekű és közhasznú információkhoz való hozzáférés közösségi tereiként szolgáljanak.

A Krúdy Gyula Városi Könyvtárban az elmúlt évek telematikai pályázatai révén, valamint Várpalota Város Önkormányzati Képviselő-testülete 2000. évi céltámogatása segítségével sikerült megvalósítani az internet csatlakozást a HBONE-hoz 64 Kbit/s sebessségű bérelt vonalon (X.21 interfész), a helyi hálózat bővítését egy szervergéppel, öt munkaállomással, valamint egyéb hardver és szoftver eszközökkel (router, HUB, hálózati operációs rendszer, víruskereső, HTML szerkesztő és OCR program), valamint a lakosság számára nyújtandó komplex internet szolgáltatás beindításához szükséges hardver eszközökkel (szkenner, CD újraíró, nyomtató). Jelenleg három munkaállomás áll rendelkezésre a lakossági internethasználathoz, melyet beiratkozott olvasók vehetnek igénybe a licence előírások és a könyvtár használati szabályzatának betartása mellett (böngészés, WEB alapú levelezőrendszerek használata, állományok mentése floppy lemezre és CD-ROM-ra, nyomtatás, szkennelés).
A könyvtár vezetését is meglepte a lakossági internet-hozzáférés iránt megnyilvánuló hatalmas érdeklődés és igénybevétel, melyhez nagyon kevésnek bizonyul a három munkaállomás, ezért a legnagyobb forgalmú órákban az olvasóteremben található tájékoztató könyvtárosi munkaállomásokat is „át kell engednünk” időlegesen az olvasóknak, hogy ne kelljen hosszú ideig várakozniuk. (2001. január 1-től szeptember 30-ig 1483 fő használta az internetet!) Rendkívül nagy segítséget jelentene számunkra a jelen pályázat keretében megvásárolható 6 multimédiás számítógép, melyeket a felnőtt olvasóteremből nyíló külön helyiségben helyeznénk el („internet szoba” kialakítása), biztosítva a csendes, nyugodt körülményeket a könyvtárlátogatók rendszeres napi internethasználatához, valamint a megtartandó tanfolyamokhoz (60 fő részére kiscsoportos formában). 
Másfelől azért is szükség volna a hálózat bővítésére a fenti internetes munkaállomásokkal, mert helyi hálózatunkban a meglevő funkciók ellátásához még mindig kevés a számítógép (a hálózatot összesen 11 számítógép alkotja: 1 hálózati szerver, 1 TextLib szerver, 6 könyvtárosi munkaállomás és 3 olvasói munkaállomás), s ezáltal a régebbi gépeink tehermentesülnének az olvasók számára igénybe vehető egyéb számítógépes szolgáltatások céljára (CD-ROM adatbázisok használata, szövegszerkesztés, TextLib OPAC).

Helyi hálózatunkat 1997-ben építették ki (koaxális kábelezésű, soros topológiájú Ethernet hálózat), mely üzembiztonságát és az adatátvitel sebességét illetően korántsem mondható korszerűnek, s számos kisebb üzemzavar forrását képezi az utóbbi időszakban, ezért jelen pályázatunk keretében (a 6 új számítógéppel bővülő géppark igényeit is figyelembe véve) szeretnénk a helyi hálózatot csillagkapcsolt, 100 Mbit/s sebességű UTP-s kábelezésűre korszerűsíteni, valamint saját forrásból „tűzfal” szoftverrel kiegészíteni. (A hálózat egy rövid szakaszán 3 újabban vásárolt munkaállomás UTP-s kábellel, HUB-on keresztül csatlakozik a soros (busz) topológiájú hálózathoz 10 Mbit/s sebességgel.)

A Krúdy Gyula Városi Könyvtár jelenleg is elérhető elektronikusan hivatalos honlapján keresztül (URL: http://www.krudylib.hu), ahol rendszeresen frissített, naprakész információk találhatók a könyvtár alapadatairól, gyűjteményéről, szolgáltatásairól, katalógusairól, használati szabályairól, kiadványairól. Ezen kívül közzétettük honlapunkon időszaki kiadványaink és CD-ROM kiadványaink teljes listáját és elérhetőségi adatait, valamint az aktuális információk körét az új beszerzésű dokumentumokkal, könyvajánlóval, rendezvénynaptárral és a helyismereti gyűjtemény érdekes darabjaiból válogatott virtuális kiállítással egészítettük ki. A közeljövő feladata lesz, hogy számítógépes katalógusunkat is elérhetővé tegyük az interneten, lehetővé téve a már honosított állományrészek bibliográfiai és példányadatairól való tájékozódást és a könyvtárközi kölcsönzések fogadását.
(A könyvtár intézményi és dolgozói e-mail címeit rendszeresen használjuk.)

A városi könyvtárban dolgozó 10 fő szakalkalmazott munkatárs (felsőfokú végzettségű: 7) mindegyike rendelkezik számítógép-kezelői végzettséggel, ezen kívül 1 fő középfokú szoftverüzemeltető és felsőfokú könyvtári szakinformatikus oklevéllel, valamint 3 fő már elvégzett megyei szervezésű (MKE Veszprém Megyei Szervezete) internet tanfolyamot. A tájékoztató könyvtárosok napi munkájuk során rendszeres segítséget nyújtanak az internet használatában bizonytalan, a hatékony információkeresés terén gyakorlatlan könyvtárlátogatóknak, akik számára néhány oktató CD-ROM és a könyvtárosok által összeállított segédletek (adatbázis ismertetők stb.) is rendelkezésre állnak az önálló ismeretszerzéshez. Ezen kívül hangsúlyt helyezünk arra, hogy a középiskolás csoportoknak rendszeresen megtartott könyvtárbemutató és könyvtárhasználati foglalkozások alkalmával a fiatal korosztály körében is közismertté váljanak az elektronikus információkeresés technikái és a tartalmas, kulturális szempontból értékes információforrások. Az elmúlt időszakban az őszi könyvtári hetekhez kapcsolódóan tartottunk internetet népszerűsítő „nyílt napot” (internetszolgáltató cég bemutatója, ingyenes internethasználat stb.), valamint a könyvtárunkban működő értelmiségi klub programjában szerepelt hasonló témájú előadás meghívott szakértő bevonásával.

A jelen pályázat keretében megtartandó tanfolyamokon elsősorban a felnőtt lakossággal szeretnénk megismertetni az internet (és a számítógép-használat) előnyeit, s azokat a lehetőségeket, melyet ez a kommunikációs csatorna nyújthat számukra saját hétköznapi életükben: állampolgári ügyeik intézésekor vagy magánemberi tájékozódásuk során. A tanfolyamokat kb. 10 fős csoportokban tartjuk meg 2002 őszén. A tanfolyamok tervezett tematikájának kialakításakor két célcsoportot jelöltünk meg: egyrészt a számítógép és az internet használatában még kevés tapasztalattal rendelkező felnőtt olvasókat, akik eddig „bizalmatlanok” voltak az új technikával szemben (1. sz. melléklet) (I. Kezdő szintű tematika), és egy haladó csoportot olyan felnőtt és fiatal olvasók részére, akik munkájukhoz vagy tanulásukhoz szeretnék elsajátítani az önálló ismeretszerzés technikáját, s akiket az interneten, ill. CD-ROM-on elérhető adatbázisok és egyéb információforrások használatába vezetnénk be (1. sz. melléklet) (II. Haladó szintű tematika). A kétféle tanfolyam ütemezésekor biztosítjuk a lehetőséget a továbblépéshez és a mélyebb ismeretek elsajátításához azok számára, akik a kezdő szintű tanfolyam után szeretnének részt venni a haladó szintűn is. A tanfolyamok lebonyolításához (továbbá a résztvevők egyéni gyakorlásához és önellenőrzéséhez) felhasználjuk a Neumann János Számítógép-tudományi Társaság által kifejlesztett „háLÓRA magyar!” internethasználói oktatóprogramot, melyet a könyvtár valamennyi olvasója számára rendelkezésre bocsátunk helyben használatra.

A jelen pályázat keretében két fő könyvtáros munkatárs továbbképzési költségeire (akkreditált tanfolyamon való részvételére) kérünk támogatást. Könyvtárunk vállalja, hogy egyéb forrásból fedezi a tanfolyamon való részvétel járulékos költségeit (útiköltség, szállásköltség stb.) Vállaljuk továbbá, hogy a támogatás ideje alatt a könyvtár beiratkozott tagjai az internetet költségtérítés nélkül, a könyvtári szabályoknak megfelelően használhatják teljes nyitvatartási időben, s az internet hozzáférést a támogatás megszűnte után is folyamatosan üzemben tartjuk. (A szolgáltatás ingyenességét helyi önkormányzati támogatás esetén tudjuk biztosítani a pályázati év eltelte után).
Várpalota, 2001. október 3.

(Koncz Józsefné)
könyvtárigazgató
A pályázatban vállalt beruházás és tanfolyamok
ütem- és költségterve

1. ütem

Akkreditációs képzés (2 könyvtáros részvételével)
Internet használata a könyvtárosi munkában (90 óra)
Információkeresés magyar és külföldi bibliográfiai adatbázisokban (30 óra)
Egyszeri hozzájárulás tankönyv és egyéb költségekhez (2 fő x 10 000,- Ft)

6 multimédia számítógép + 1 db hálózati tintasugaras nyomtató
rendelése, leszállítása és LAN hálózat korszerűsítése	2 030 000,- Ft

Rész elszámolás (2002. június 30.)

2. ütem

Olvasói tanfolyamok megtartása
(20 órás tanfolyam 60 fő részére kiscsoportos formában)
Internethasználat és számítógép-használat (2002. szeptember-december)

A tanfolyamokat többféle ütemezésben hirdetjük meg az olvasói igényeknek megfelelően:
Hétvégi (5 szombati nap x 4 óra)
Hétközbeni (heti 2 alkalom x 4 óra) (összesen 5 alkalom x 4 óra)

Végelszámolás, a pályázat lezárása, beszámoló és igazolások benyújtása
(2002. december 31.)

Várpalota, 2001. október 3.

(Koncz Józsefné)
könyvtárigazgató

A várpalotai Krúdy Gyula Városi Könyvtár
infrastruktúrájának bemutatása

A Krúdy Gyula Városi Könyvtár alapterülete 650 m2, a különböző könyvtári övezetek (gyermekrészleg, felnőtt olvasóterem és kölcsönzőtér, klubövezet, közhasznú információs övezet, zenemű- és hangtár) közös térben helyezkednek el.

A helyi hálózat kiépítésének ideje: 1997
A helyi hálózat típusa: koax kábeles Ethernet hálózat, busz (soros) topológia (10 Mbit/s)
(3 újabban vásárolt munkaállomás UTP-s kábellel, HUB-on keresztül csatlakozik a hálózathoz)
Hálózati operációs rendszer: Windows 2000 Server
Munkaállomások operációs rendszere: Windows 2000 Professional, Windows 98, Windows 95
Az internet hozzáférés módja: 64 Kbit/s sebességű bérelt vonal (X.21 interfész)
Internet szolgáltató: HUNGARNET (NIIF)
A bérelt vonali alapszolgáltató: MATÁV
(A hálózat valamennyi munkaállomásáról elérhető az Internet.)

A helyi hálózatba kapcsolt gépek száma: 11 
1 hálózati szerver + 10 munkaállomás (pontos műszaki leírásukat a 2. sz. melléklet tartalmazza)

A könyvtárosi munkaállomások közül hármat a feldolgozó részlegben, kettőt a felnőtt tájékoztató szolgálatban hasznosítunk, melyekről adatbázis-építést, honosítást (retrospektív katalógus konverzió) végzünk, ill. igénybe vesszük a tájékoztató munkához, egyet a gyermekrészlegben helyeztünk el, egy gép pedig a TextLib szerver funkciókat látja el.
A komplex lakossági internetszolgáltatást három számítógépről biztosítjuk (böngészés, WEB alapú levelezőrendszerek használata, CD-írás (nagyobb adatállományok CD-ROM-ra mentése), szkennelés, nyomtatás), s ugyanezek a gépek állnak az olvasók rendelkezésére egyéb célú számítógép-használathoz is (szövegszerkesztés, ismeretterjesztő CD-ROM-ok és CD-ROM adatbázisok használata, TextLib OPAC).

A helyi hálózat adatátviteli sebességének növelése és biztonságosabb működése érdekében, valamint a számítógéppark várható bővülése miatt egyre inkább aktuálissá válik annak technikai korszerűsítése: a jelenlegi 10 Mbit/s sebességű, soros topológiájú koax kábeles Ethernet hálózat kiváltása 100 Mbit/s UTP hálózatra (csillagpontú topológia).

Helyi hálózatunk a jelen pályázat keretében megvásárolható 6 multimédiás számítógéppel technikai nehézségek nélkül bővíthető, azok elhelyezését az olvasóteremből nyíló külön helyiségben tervezzük („internet szoba”), ahol megfelelő munkakörnyezet alakítható ki a rendszeres lakossági internethasználathoz és az internetet népszerűsítő tanfolyamok megrendezéséhez.

A számítógép-használat feltételei
Az olvasók ingyenesen használhatják a számítógépeket helyi adatbázisokban való kereséshez (TextLib OPAC, CD-ROM adatbázisok stb.) és ismeretterjesztő CD-ROM-ok használatához. Jelenleg térítést kell fizetniük a szövegszerkesztésért (300,- Ft/óra), az internet használatért (felnőtt: 400,- Ft/óra, gyermek: 200,- Ft/óra, felnőtt bérlet: 200,- Ft/óra), a nyomtatásért (25,-Ft/A4), floppy lemezre végzett letöltésért (150,- Ft/db, mely tartalmazza a lemez árát), CD-ROM-ra való letöltésért (400,- Ft/db, mely tartalmazza a lemez árát), szkennelésért (150,- Ft/A4).

A könyvtárosok informatikai képzettsége
Számítógép-kezelő tanfolyam: 9 fő
Középfokú szoftverüzemeltető, könyvtári szakinformatikus posztgraduális szak: 1 fő
MKE Veszprém Megyei Szervezete által szervezett internet tanfolyamot elvégzett könyvtárosok: 3 (nem akkreditált képzés!)
Az internet használata

I. Kezdő szintű tanfolyam az olvasók részére
Tervezett tematika (1. sz. melléklet)

1.	A számítógép-használat alapismeretei
1.1	A számítógép felépítése
1.2	A számítógép kezelése (monitor, billentyűzet, nyomtató, floppy lemezek használata)
1.3	Szoftverek csoportosítása funkciójuk szerint (operációs rendszerek, felhasználói programok, segédprogramok)
1.4	Operációs rendszerek alapvető jellemzői (könyvtárstruktúra, elérési út, programok indítása, DOS, Windows)
1.5	Számítógépvírusok
1.6	Állománytömörítés

2.	Az internethasználat alapismeretei
2.1	Az Internet története, számítógép-hálózatok
2.2	Az internetre való kapcsolódási lehetőségek és feltételek
(szolgáltatók, előfizetési lehetőségek, hardver és szoftver igény)
2.3	Protokollok, címek, domain nevek jellemzői
2.4	Szolgáltatások (WWW, FTP, TELNET, E-MAIL, levelező listák)
2.5	Az internetes böngészőprogramok használata
(Internet Explorer böngészőprogram használatának megismerése)
2.6	Keresés az interneten
(hazai és külföldi kereső rendszerek; tematikus gyűjtemények, portálok;
az internetes keresőgépek (search-engines) használatának előnyei és hátrányai;
keresés az internetkatalógusokban; képek, hanganyagok, multimédia anyagok keresése
az interneten; praktikus információk az interneten (telefonkönyvek, menetrendek,
időjárási információk, közhivatalok honlapjai stb.); teljes szövegű adattárak,
elektronikus könyvtárak; könyvtári katalógusok az interneten)
2.7	Elektronikus levelezés (SMTP, MIME protokoll; e-mail címek jellemzői; fájlmellékletek; az Outlook Express levelezőprogram használatának megismerése)

II. Haladó szintű tanfolyam az olvasók részére
Tervezett tematika (1. sz. melléklet)

1.	Az internet alapfogalmai
1.1	Protokollok címek, domain nevek
1.2	Szolgáltatások (WWW, FTP, TELNET, E-MAIL, levelező listák)
1.3	Böngészők használata és beállításai, plug-in programok

2.	Információforrások az interneten
2.1	Hazai és külföldi kereső rendszerek (search-engines) használatának előnyei és korlátai 
2.2	Keresés internetkatalógusok segítségével
2.3	A keresőkérdés összeállítása, finomítása (összetett keresés, logikai operátorok használatának lehetőségei stb.)
2.4	Képek, hanganyagok, multimédia anyagok keresése az interneten
2.5	Tematikus gyűjtemények, portálok
2.6	Praktikus információk az interneten (e-mail címek, telefonszámok, időjárási információk, menetrendek, színház- és moziműsorok stb.)

2.7	Teljes szövegű adattárak, elektronikus könyvtárak
2.71Magyar Elektronikus Könyvtár szolgáltatásai
2.72	Neumann János Multimédia Központ és Digitális Könyvtár szolgáltatásai
2.73	Külföldi elektronikus könyvtárak
2.74	Elektronikus folyóiratok, tartalomjegyzék szolgáltatások

3.	Online keresési stratégiák
3.1	Könyvtári katalógusok az interneten (OPAC)
3.2	Elektronikus lekérdező felületek
3.3	Közös katalógusok (KözElKat)
3.4	Országos Dokumentumellátó Rendszer 

4.	CD-ROM adatbázisok használata
4.1	Bibliográfiai adatbázisok (Magyar Nemzeti Bibliográfia, PRESSDOK-HUNDOK, FSZEK Irodalmi analitika és Szociológia stb.)
4.2	Folyóirat archívumok CD-ROM-on (Magyar Hírlap, Figyelő stb.)
4.3	Lexikonok, almanachok (Magyar és nemzetközi ki kicsoda, Tények könyve stb.)
4.4	Jogszabálygyűjtemények (COMPLEX Jogtár)